**UD: Visual i plàstica**

|  |  |
| --- | --- |
| **Indicadors competencials per a avaluar propostes didàctiques** | |
| **Indicador** | **Autoavaluació breu** |
| Les UD tenen per objectiu respondre a una pregunta/resoldre un problema? | No tenen per objectiu respondre una pregunta o resoldre un problema, sinó que el seu objectiu és endinsar-nos/descobrir el món de les discapacitats a través de l’elaboració de pintures o dibuixos per una banda, amb la manera habitual d’expressar-nos i per l’altra amb la manca d’algun dels sentits, en aquesta segona part, que és la segona sessió sí que es comença introduint preguntes a l’alumnat que respondran al llarg del desenvolupament d’aquesta. |
| La introducció és atractiva? (es lliga al context vital de l'alumne o a preguntes que s'ha pogut plantejar?) | Sí, ja que s’introdueix allò que es parlarà al llarg de la sessió i es fa de manera atractiva a partir de la introducció directa de l’alumnat ja en aquesta fase de la sessió, ja que expressaran allò què pensen o saben, i hi haurà un ’aprenentatge més significatiu. |
| Els continguts s'estructuren entorn d'una tasca? | Sí, els continguts s’estructuren entorn del món de les persones amb discapacitat. |
| Té com a resultat l'elaboració d'un producte? | Sí, s’elabora una pintura per una banda, i per l’altra, un dibuix que acabarà formant part d’un mural. |
| Fa que s'apliquin coneixements previs/adquirits i proporciona nous aprenentatges? | Sí, ja que inicialment es parla sobre allò que saben, creant un col·loqui entorn la temàtica a tractar. I proporciona nous aprenentatges envers la temàtica a tractar, ja que s’amplia la informació que es tenia d’ella mitjançant la pròpia experiència. |
| Ajuda a relacionar coneixements diversos o amb d'altres matèries? | Sí, com que és un projecte interdisciplinari el mateix tema es tracta en altres assignatures com per exemple en l’assignatura de socials, i es relacionen entre elles, de manera que ho relacionen amb el treball previ realitzat. |
| És una activitat que es pot desenvolupar de diferents formes i estimula la curiositat i la creativitat de l'alumnat? | Sí, ja que el producte a elaborar permet que cada alumne utilitzi la seva creativitat per elaborar-lo, estimulant la seva curiositat mitjançant l’elaboració del producte com l’alumne vulgui davant de tot el material i formes que pot utilitzar. |
| Implica l'ús de d'instruments diversos com material manipulable, eines de dibuix, programari, calculadora...? | Sí, ja que hi ha diferent material manipulable per elaborar el resultat final, com són pintures, retoladors, llapis, diaris, etc. |
| Utilitza Internet per a fer-ne un ús de, com a mínim els aspectes següents : interactivitat, múltiples punts de vista, informació actual? | No s’utilitza internet en relació als aspectes d’interactivitat, múltiples punts de vista ni informació actual. |
| Es treballen els aspectes següents des de les àrees? Comprensió lectora, expressió oral i escrita, comunicació audiovisual, TIC, educació en valors. | Sí, que es treballa en relació a l’educació en valors, aquest projecte ho és en sí, ja que parlem, investiguem i creem al voltant del respecte i la igualtat amb persones amb discapacitat. Com també es treballen l’expressió oral mitjançant el col·loqui inicial i final de cada sessió. |
| Es fomenta l'autonomia de l'alumnat? | Sí que es fomenta l’autonomia, ja que en els productes a elaborar l’alumnat ha d’escollir allò que fer, sense aquesta el producte final no s’haurà elaborat. |
| S'intervé a partir de preguntes adequades més que amb explicacions? | Sí, ja que des d’un inici ens comencem preguntant sobre allò que es tractarà i mitjançant el col·loqui també s’intervindrà a partir d’aquestes. |
| Es posa en joc l'esforç i el treball individual però també el treball en parelles o en grups que condueix a parlar, argumentar, convèncer, consensuar, etc.? | Sí, ja que a través dels col·loquis posem en marxa la participació de tot el grup a argumentar i parlar sobre el tema. I també en una de les activitats hi ha el suport d’una altra persona per l’elaboració d’aquesta, és a dir, que hi ha treball en parella. |
| En el treball en equip s'han definit rols que proporcionen múltiples perspectives des de les quals estudiar el tema? | Sí que s’han definit rols quan es treballa en parella. Una persona és la que dibuixa però al no veure-hi, l’altra persona, la parella, serà qui ajudi a la primera en aquest procés, indicant on hi ha les coses o preguntant-li quins color vol escollir. |
| Implica raonar sobre el que s'ha fet i justificar els resultats? | Si que implica raonar sobre allò que s’ha treballat i expressar-ho al llarg de la síntesi de la sessió. |
| S'avança en la representació de manera cada vegada més precisa usant progressivament un llenguatge més acurat? | No es precisa utilitzar progressivament un llenguatge més acurat. |
| Inclou una rúbrica d'avaluació? | No s’inclou una rúbrica d’avaluació sinó uns criteris que es tindran en compte a l’hora de valorar els dibuixos i pintures creats per l’alumne. |
| Conté una conclusió amb un vincle clar amb la introducció?. Exposa clarament les tasques cognitives dels alumnes i suggereix com aquest aprenentatge les podria aplicar a altres qüestions i àmbits? | Sí, ja que es responen les preguntes que podien haver-se fet inicialment, de manera que s’incideix en allò treballat en la introducció per realitzar un bon tancament de la sessió. Les tasques realitzades es poden aplicar en la convivència amb el món exterior, ser conscients d’on vivim i de quines dificultats tenen certes persones ens permet veure diferent el món que ens envolta. |